Moment stânjenitor pentru Joe Biden. Liderul de la Casa Albă a gafat de două ori la același eveniment
- Cristian Raducanu
- 2 martie 2024, 17:20
Joe Biden a intrat din nou în atenția opiniei publice după ce a confundat de două ori Ucraina cu Fâșia Gaza în cadrul aceluiași eveniment. Momentul de confuzie s-a consumat în timpul unei întrevederi cu premierul italian Giorgia Meloni.
Joe Biden își continuă șirul gafelor. Deși a trecut cu brio de examenul medical, liderul de la Casa Albă a confundat Fâșia Gaza cu Ucraina, nu odată, ci de două ori în cadrul aceluiași eveniment. Gafa diplomatică s-a consumat în timpul unei întrevederi cu premierul italian Giorgia Meloni.
Joe Biden comite o nouă gafă
Separat de aspectul comic al situației, Joe Biden a punctat și lucruri de o importanță deosebită pentru locuitorii din enclava palestiniană. Liderul de la Casa Albă precizat că Statele Unite vor "recurge la lansări aeriene de ajutoare umanitare în Fâșia Gaza". Liderul american și-a început discursul prin a anunța că administrația de la Washington va face parte din grupul de "prieteni din Iordania".
Ulterior, liderul celei mai puternice națiuni din lume a confundat Fâșia Gaza cu Ucraina. În loc să menționeze că SUA vor trimite ajutoare pe cale aeriană în Gaza, Joe Biden a transmis că Washington va trimite ajutoare umanitare în Ucraina.
"SUA ia în considerare deschiderea de noi căi de acces în Ucraina"
La cei 81 de ani preșdintele american a gafat în cel mai nepotrivit moment. Anunțul făcut de liderul de la Casa Albă a venit în contexul în care cel puțin 110 palesinieni și-au pierdul viața și alți 760 au fost răniți din cauza unei busculade create în jurul camioanelor care transportau ajutoare.
Joe Biden nu a sesizat eroare și a gafat pentru a doua oară în decurs de câteva minute. Președintele american a "subliniat" că SUA ia în considerarea posibilitatea de a deschide "noi căi de acces în Ucraina".
Joe Biden cere din nou un armistițiu în Gaza
"În zilele următoare, ne vom alătura prietenilor din Iordania și altora. Începând de vineri, vom începe să lansăm provizii și alimente în Ucraina. Vom continua să deschidem noi căi de acces în Ucraina, luăm în calcul inclusiv posibilitatea de a crea un coridor marin, care să ne permită livrarea unor cantități mai mari de ajutoare umanitare", a mai spus președintele american.
Ulterior, discursul liderului american a continut cu noi solicitiări pentru un acord de încetare a focului între Israel și Hamas până la Ramadan, luna sfântă a musulmanilor, care ar trebui să înceapă pe 10 martie. În acest sens, Biden a declarat reporterilor: "Încă lucrăm din greu la acest lucru. Nu am ajuns încă acolo", potrivit Skynews.ro.